《寄题阌乡李氏茅亭》
宋代·魏野

阌乡右邑有吾亲，河上茅亭结构新。
五老分明为北里，三峰咫尺是西邻。
儿孙不厌闲游客，鸥鹭偏谙醉主人。
彼此眠云相隐梦，从今应更往还频。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。